Liek patrí do skupiny liekov nazývaných "antiepileptiká". Používa sa: – samotný na liečbu záchvatov u dospelých a detí od 6 rokov – spolu s inými liekmi na liečbu záchvatov u dospelých a detí od 2 rokov – na prevenciu migrenóznych bolestí hlavy u dospelých. Viac na adc.sk Použitie: Dávkovanie a dávkovacie schémy Monoterapia epilepsie Dospelí a dospievajúci od 12 rokov a starší Dávka a titrácia sa má riadiť klinickou odpoveďou. Titrácia má začať dávkou 25 mg podávanou večer počas jedného týždňa. Táto dávka sa má potom zvyšovať v 1 – až 2-týždňových intervaloch o 25 alebo 50 mg denne a podávať v 2 rozdelených dávkach. Ak pacient netoleruje tento titračný režim, môžu sa použiť nižšie prírastky dávky alebo dlhšie časové intervaly medzi zvyšovaním dávok. Odporúčaná začiatočná cieľová dávka pri monoterapii topiramátom u dospelých je 100 až 200 mg/deň rozdelená na 2 dávky. Maximálna odporúčaná denná dávka je 500 mg rozdelená na 2 dávky. Niektorí pacienti s refraktérnymi formami epilepsie tolerovali monoterapiu topiramátom pri dávkach 1 000 mg/deň. Deti (vo veku od 6 do 12 rokov) Dávka a rýchlosť titrácie u detí sa má riadiť klinickým výsledkom. Deti od 6 rokov majú začať dávkou 0,5 – 1 mg/kg na noc počas 1. týždňa. Dávkovanie sa má zvyšovať v 1- alebo 2- týždňových intervaloch o 0,5 – 1 mg/kg/deň, rozdelené do 2 dávok. Ak dieťa netoleruje titračný režim, môže sa použiť menšie zvýšenie alebo dlhšie intervaly medzi zvýšeniami dávok. Odporúčané začiatočné dávkovanie pri monoterapii topiramátom u detí vo veku od 6 rokov je 100 mg/deň v závislosti od klinickej odpovede (to je okolo 2,0 mg/kg/deň u 6 – 16 ročných detí). Prídavná liečba epilepsie (parciálne záchvaty so sekundárnou generalizáciou alebo bez nej, primárne generalizované tonicko-klonické záchvaty alebo záchvaty spojené s Lennoxovým-Gaustatovým syndrómom) Dospelí a dospievajúci od 12 rokov a starší Liečba sa má začať dávkou 25 – 50 mg na noc počas jedného týždňa. Použitie nižšej úvodnej dávky bolo zaznamenané, ale nebolo systematicky skúmané. Následne sa v 1 – až 2- týždňových intervaloch dávka zvyšuje o 25 – 50 mg/deň a podáva sa v 2 rozdelených dávkach. U niektorých pacientov sa môže dosiahnuť účinok s dávkovaním 1x denne. V klinických skúšaniach bola pri prídavnej terapii najnižšia účinná dávka 200 mg. Zvyčajná denná dávka je 200 – 400 mg rozdelená na 2 dávky. Deti (vo veku od 2 do 12 rokov) Odporúčaná celková denná dávka je približne 5 – 9 mg/kg/deň v 2 rozdelených dávkach. Titrácia má začať od dávky 25 mg (alebo nižšej, v rozsahu od 1 do 3 mg/kg/deň) na noc počas 1. týždňa. Dávkovanie sa potom má zvyšovať v 1 – až 2 týždňových intervaloch o 1-3 mg/kg/deň (podávaných v dvoch rozdelených dávkach) až pokiaľ sa nedosiahne optimálna klinická odpoveď. Skúmali sa denné dávky až do 30 mg/kg/deň a vo všeobecnosti sa veľmi dobre tolerovali. Migréna Dospelí Odporúčaná celková denná dávka: 100 mg/deň v 2 rozdelených dávkach. Titrácia sa má začať dávkou 25 mg na noc počas 1 týždňa. Dávka sa má ďalej zvyšovať v týždenných intervaloch o 25 mg/deň. Ak pacient netoleruje titračný režim, môžu sa intervaly medzi zvyšovaním dávky predĺžiť. Niektorí pacienti môžu byť úspešne liečení celkovou dennou dávkou 50 mg/deň. Pacienti užívali celkovú dennú dávku až do 200 mg/deň. U niektorých pacientov môže byť táto dávka prínosná, predsa sa však odporúča opatrnosť kvôli zvýšenému výskytu nežiaducich účinkov. Porucha funkcie obličiek Odporúča sa polovica začiatočnej a udržiavacej dávky (pozri časť 5.2 SPC). Dĺžka liečby: Určuje lekár. Ukončenie liečby: Pri ukončovaní liečby sa má liek vysadzovať postupne. Spôsob použitia Liek je dostupný vo forme filmom obalených tabliet. Odporúča sa, aby sa filmom obalené tablety nelámali. Tablety sa užívajú nezávisle od jedla, v pravidelných časových odstupoch, v celku a zapíjajú sa dostatočným množstvom tekutiny. Upozornenie Liek sa môže užívať počas tehotenstva na liečbu epilepsie, iba v nevyhnutnom prípade. Profylaktická liečba migrény topiramátom je kontraindikovaná počas tehotenstva a u žien vo fertilnom veku, ak nepoužívajú účinný spôsob antikoncepcie. Ak je liečba nutná, je potrebné ukončiť dojčenie. Liek sa neodporúča na liečbu alebo prevenciu migrény u detí vzhľadom na nedostatočné údaje o bezpečnosti a účinnosti. U pacientov s poruchou funkcie pečene a/alebo obličiek sa odporúča podávať liek s opatrnosťou. Liek má malý alebo mierny vplyv na schopnosť viesť vozidlá a obsluhovať stroje. Neodporúča sa piť alkohol počas liečby. Tablety obsahujú laktózu. Ďalšie osobitné upozornenia sú uvedené v SPC (časť 4.4)